Projekti tegevuste raames algavad septembrikuu jooksul arvutimängude töötoad noortele, kelle eesmärgiks on oma oskused proovile panna suurel lõputurniiril, mis toimub novembrikuu lõpus. Meil on 2 kuud aega, et kokku panna oma võistkond, harjutada mängustrateegiaid ja oskusi! Tegevuste raames otsivad arvutimängureid kolm noortekeskust, kelle juures saab käia harjutamas. Projekti raames on kõik tegevused osalejatele tasuta!
#000002
• Millistes mängudes meeskond võistleb
• Meeskonnaliikmete nimed ja vanused
• Meeskonna kapteni nimi ja telefoninumber
• NB! LoL’i puhul märkida ära ka rajoon, milles tavaliselt mängid (näiteks Nordic, EUWest jne)
#000006
Kui sul ei ole meeskonda, siis registreeri ennast kodule lähimas noortekeskuses ja me leiame sulle meeskonnakaaslased.
#000007
Võistluste jaoks saab treenida kõigis noortekeskustes! Küsi lisainfot enda kodukoha noortekast.
#000008
Turniir on korraldatud avatud noortekeskuste projektikonkurssi raames Põhja-Tallinna Noortekeskuse, Kristiine Noortekeskuse ja Kesklinna noortekeskuse poolt. Turniirile ootame osalema noori vanuses 7-26. aastat. Turniirid toimuvad kahes erinevas vanusegrupis.
#000009
Projekti eesmärgiks on toetada ja panna noori avastama arvutimängude sotsiaalseid ja arendavaid aspekte, andes neile võimalused tegeleda huvi pakkuvate tegevustega üheskoos turvalises ja arengut soodustavas keskkonnas. Lähtuvalt projekti eesmärkidele arendame koostööd kolme noortekeskuse vahel Tallinnas (Põhja-Tallinn, Kesklinn ja Kristiine), kus kõikidest ühinevad noored omavahel selleks, et harjutada ja arendada oma oskusi strateegilistes ja meeskonnatöö oskusi nõudvates arvutimängudes. Läbi
selle loome aluse e-spordi arendamisele noortekeskuste vahel ning toetame noorte omavahelist suhtlemist ja läbisaamist ka
noortekeskustest väljaspool, kasutades kaasaegseid tehnilisi võimalusi. Projekti ainulaadsuse ja noorte omavahelise koostöö tagamiseks loovad noored oma meeskonnad ning võistlevad omavahel e-spordis nii noortekeskustes kohapeal kui ka kolme noortekeskuse vahelistel espordi tunriiridel. Turniiride siht on leida ja kokku panna oma noortekeskuse “Dream Team”, et välja selgitada parima meeskonnatöö saavutanud meeskond. Lähtuvalt projekti eesmärkidele oleme avatud ka teiste noortekeskuste või koostööpartnerite huvile projekti tegevustega liitumiseks Tallinnas, Eestis või ka hoopis rahvusvaheliselt. Projekti käigus arendame noorte digipädevusi ja omavahelist koostööd, suurendame noorte omaalgatust ja teadlikkust tehnoloogia erinevatest kasutusvõimalustest ning parandame noorte võimalusi tööhõiveturule sisenemiseks kaasaegses ühiskonnas.
#000010
Projekti tegevusi rahastab Eesti Noorsootöö Keskus.
#000011
Kristiine noortekeskus osales 2018. aastal kohalike omavalitsuste koostöögruppide tegevussuunas programmiga, mille raames pakutakse uusi noorsootöö teenuseid, et seeläbi suurendada noorte kaasatust noorsootöösse. Kristiine noortekeskus analüüsis noortekeskuse avatud poole teenuseid ning teenusedisaini põhimõttel käivitas programmi raames kaks uut teenust.
#000012
Me oleme soetanud video- ja fototöötlusprogrammid, mille eesmärk on anda noorele võimalus ennast arendada foto-ja videotöötluses läbi erinevate töötubade ja individuaalse juhendamise. Peale meie poolt pakutud tegevuste on noor saanud algteadmised video-ja fototöötlusprogrammi kasutamisest, oskab hinnata, millseid pilte on eetiline jagada ja milliseid mitte ning oskab koostada video CVd.
#000013
Oleme programmi planeerinud järgmised tegevused läbi mille on noorel võimalus areneda ning saada uusi teadmisi ning kogemusi:
#000014
Fotoshopi 0 taseme õppeprogramm: indivudaal- või paarisõppe võimalus, et õppida kasutama fotoshopi programmi. Õppeprogrammi jooksul saab noor teada, kuidas kasutada Adobe Photoshop Elements 2018 progammi, pilditöötlemise põhitõed ning õpib kujundama lihtsamaid plakateid/teateid. Õppeprogramm on suunatud kõigile noortele, kellel on huvi fototöötluse vastu ning programmi saab alustada igal hetkel.
Kristiine vlog 2019: Kristiine noortekeskus alustab oma youtube kanaliga, kuhu tuleb igal kuul vähemalt üks video noortekeskuses toimuvast. Noortel on võimalus osaleda videopostituse tegemises algusest lõpuni, ideest teostuseni. Vlog grupis osalemises saab noor ennast proovile panna nii ideede genereerimisel, lavastamisel, filmimisel ja videotöötluses. Vlog videote tegemisse on oodatud kõik noored, kellel on huvi videote tegemine või tahavad saada esimest kogemust lavastamise, filmimise või videotöötluse vallas.
Video CV koostamise töötuba: töötoas õpivad noored, kuidas endale video CVd teha, millisena ennast videos näidata, kuidas rääkida, mida kanda ning kuidas videot filmida.
Fotonäitus “Kiiksuga fotod”: fotonäitusele ootame osalema kiiksuga töödeldud fotosid, fotosid on võimalik käia töötlemas ka noortekeskuses, kasutades meie juures olevat arvutit ja programme.
#000015
Virtuaalreaalsus, mille eesmärk on muuta avatud poole tegevused mitmekülgsemaks läbi virtuaalreaalsuse tegevuste/mängude, mis arendavad noore digipädevusi- noor oskab peale esmajuhendamist kasutada virtuaalreaalsuse vahendeid. Läbi tegevuste tutvub noor erinevate ametitega neid mängus proovides, mille järel oskab noor ametite vahel paremini valida ning on saanud ülevaate mõnest ametist.
#000016
VR ametipäevade sari: noortel on võimalik tutvuda erinevate ametitega, mida on võimalik ka virtuaalreaalsuses järele proovida. Kutsume külla vastavate ametite esindajad, kes ameteid ka lähemalt tutvustavad.
VR filmipäev: noortel on võimalus terve päeva jooksul vaadata erinevaid virtuaalreaalsuse lühifilme ning neid hiljem analüüsida koos noorsootöötajaga.
Virtuaalreaalsuse huvigrupi loomine: moodustame noortegrupi, kellel on huvi virtuaalreaalsuse vastu, kes õpivad virtuaalreaalsust kasutama, on abiks teiste noorte juhendamisel ja hakkavad ise erinevaid tegevusi virtuaalreaalsusega tegema. Anname noortele vabaduse ise otsustada ja planeerida, mida nad vahendite ja virtuaalreaalses maailmas teha soovivad. Meie eesmärk on soodustada noorelt-noorele õpet.
Noortekeskuste vahelised võistlused läbi virtuaalreaalsuse: koostöös Põhja- Tallinna noortekeskusega korraldame omavahel virtuaalreaalsuse võistlused erinevates mängudes. Võistlustele eelnevad noortekeskuse sisesed võistlus- ja harjutamispäevad. Võistluste eesmärk on pakkuda uusi võimalusi avatud poole tegevustena ning tugevdada koostööd teiste noortekeskustega.
#000018
Tegevusi rahastatakse haridus- ja teadusministri kinnitatud ning Eesti Noorsootöö Keskuse poolt elluviidava Euroopa Sotsiaalfondi kaasrahastatud programmi „Tõrjutusriskis noorte kaasamine ja noorte tööhõivevalmiduse parandamine“ kirjeldatud tegevuste raames.
#000019
Rahvusvaheline noortevahetuse projekt „The W(hole) in Me“ eesmärk on koos partnerriikide Läti ja Hollandiga arutleda vaimse tervise teemal ning disainida samal teemal erinevaid probleeme. Noortevahetus toimus 29.07-07.08.2018 Saaremaal, kus said kokku 10 eesti, 10 läti ja 10 hollandi noort, kes 10 päeva jooksul tegelesid enesesse vaatamise, arutlesid ja jagasid oma riigi kogemusi vaimse tervisega tegelemisest ning disainisid erinevaid vaimse tervise probleeme gruppides. Ühes grupis loodi #filtritaga plakatid, mis ideest sai oktoobris eraldi sotsiaalkampaania koostöös Vaimse Tervise Liikumise ja Peaasjaga.
#000021
“Augustis toimus Saaremaal tore vaimse tervise teemaline noortevahetus, milles minagi osalesin. Minu huvi oli seotud sellega, et töötan vaimse erivajadusega lastega ning sain noortevahetusest juurde nii uusi sõpru kui ka teadmisi lastepsühholoogia vallas. Külalisi oli noortevahetuses Lätist ja Hollandist, lisaks eestlastele. Umbes nädala jooksul tegime erinevaid vaimse tervisega seotuid (ja mõningaid mitteseotud) harjutusi ja tegevusi. Eriti meeldis mulle noortevahetuse teises pooles toimunud disainikoolitus, mida juhtis spetsialist Maarja Käsk. Sellest võrsus palju huvitavaid ideid ja see õpetas mulle uusi vaatenurki. Soovitan sarnaseid koolitusi kõigile, kellele on oluline vaimne tervis ja teemast huvitujate seltskond. Sest igaüks on enda sõprade nägu ja tegu. Päikest!” Noortevahetusel osalenud Triin ́i tagasiside.
#000022
Igat töötuba viib läbi vastava eriala esindaja, kes tutvustab ameti nüansse, vajalikke isikuomadusi ja oskusi ning juhendab praktilise töö osa. Töötoad koosnevad kahest osast. Teooriast ja praktikast. Teooria käigus omandavad noored läbi avatud vestlusringi teadmisi eriala nüansside kohta, ameti vajalike isikuomaduste ja oskuste kohta. Jagatakse infot, kus antud eriala õppida saab, millised on sellel erialal töötamisvõimalused, mis vahemikku jääb töötasu, millised on karjääri võimalused ja töötamistingimused. Praktilises osas katsetavad noored ise mõnd osa antud ametist. Näiteks mööbli restaureerimine, lillekimbu seadmine, matkajuhtimine, visiitkaardi/plakati kujundamine jne. Iga noor võib valida ühe või mitu töötuba vastavalt oma huvidele. Tagamaks võimalikult individuaalne lähenemine ja proovitöö iseseisev valmistamine on töötubades osalevate noorte arv 10 – 15.
#000026
Toimub ajavahemikus mai – oktoober 2018
Enamus tegevusi viime läbi Kristiine noortekeskuse ruumides ja ootame eelkõige 13 kuni 26-aastaseid noori.
#000027
Kontakt: erko.sormus@kristiinetk.ee, tel 6566 802
Projekt on rahastatud Avatud noortekeskuste projektikonkursi 2017 raames ning selles osalemine on noortele tasuta.
#000028
Tegevust viiakse ellu riigieelarvelistest vahenditest Eesti Noorsootöö Keskuse korraldatud avatud noortekeskuste projektikonkursi kaudu.
#000029
Projekt „Nuti-Mati seikleb looduses!“ 2017
#000030
Programmeerimisteemaline tegevustesari kõikidele, kellele pragrammeerimine huvitav tundub. Võid olla algaja või ka juba kogenud noor – koos püüame jõuda ühe looduses seiklemiseks kasutatava mangu väljatöötamiseni. Kaasa löövad ka oma ala asjatundjad.
Toimub ajavahemiskus mai – oktoober 2017
Enamus tegevusi viime läbi Kristiine noortekeskuse ruumides
ootame eelkõige 13 kuni 20-aastaseid noori.
#000031
Projekt koosneb erinevatest töötubadest(orienteerumismängu programmeerimine või rakenduse loomine), linnaruumis ja looduses mängu katsetamisest. Projekti kõigist tegevustest valmib noortega koostöös mäng, mida saavad ka teised huvilised kasutada looduses seiklemiseks.
#000032
Rakenduse kasutamine on tasuta ja on mõeldud kasutamiseks nutitelefoni või tabletitega.
#000033
Palume rakenduse kasutamisel tekkivate küsimuste või juhendamise vajaduse võtta ühendust noorsootöötaja Erko Sõrmusega.
#000034
Projekt „Mis värvi on mõtted ja tunded?“ 2018
#000035
Oodatud on 16 – 26 aastased noored, kes on huvitatud vaimse tervise teemadest.
#000037
Projekt on rahastatud Avatud noortekeskuste projektikonkursi 2017 raames ning selles osalemine on noortele tasuta.
#000038